Komission asetus (ETY) N:o 2244/91, annettu 26 päivänä heinäkuuta 1991, jalostamattomien kuivattujen viinirypäleiden myynnistä tislaamoteollisuudelle ennakolta vahvistettuun hintaan annetun asetuksen (ETY) N:o 2190/90 muuttamisesta



Virallinen lehti nro L 204 , 27/07/1991 s. 0023 - 0023

Suomenk. erityispainos Alue 3 Nide 38 s. 0084

Ruotsink. erityispainos Alue 3 Nide 38 s. 0084



KOMISSION ASETUS (ETY) N:o 2244/91, annettu 26 päivänä heinäkuuta 1991, jalostamattomien kuivattujen viinirypäleiden myynnistä tislaamoteollisuudelle ennakolta vahvistettuun hintaan annetun asetuksen (ETY) N:o 2190/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1943/91(2), ja erityisesti sen 8 artiklan 7 kohdan, ottaa huomioon hedelmä- ja vihannesjalostealan tuotantotukijärjestelmän yleisten sääntöjen vahvistamisesta 7 päivänä toukokuuta 1990 annetun neuvoston asetuksen (ETY) N:o 1206/90(3), sellaisena kuin se on viimeksi muutettuna asetuksella (ETY) N:o 2202/90(4), ja erityisesti sen 6 artiklan 2 kohdan, sekä katsoo, että varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85(5), sellaisena kuin se on muutettuna asetuksella (ETY) N:o 3601/90(6), 6 artiklan 2 kohdan mukaisesti tiettyyn käyttöön tarkoitetut tuotteet myydään ennakolta vahvistettuun hintaan tai tarjouskilpailulla, Kreikan varastointielinten hallussa on edelleen 204 tonnia kuivattuja korintteja vuoden 1986 sadosta ja 4 400 tonnia jalostamattomia sultanarusinoita vuoden 1988 sadosta; näitä tuotteita on vaikea saada myydyksi eläinten ravinnoksi; tislaamoteollisuuden lisäkysynnän huomioon ottaen olisi mukautettava tähän käyttöön tarkoitetut hinnat ja määrät komission asetuksella (ETY) N:o 2190/90(7), sellaisena kuin se on muutettuna asetuksella (ETY) N:o 888/91(8), ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2190/90 seuraavasti. 1) Muutetaan 1 artiklan 1 kohta seuraavasti 1 päivästä elokuuta 1991 alkaen: a) korvataan ilmaisut "158 tonnia" ja "10 000 tonnia" vastaavasti ilmaisuilla "204 tonnia" ja "4 400 tonnia", b) korvataan "9,3 ecun" hinta "8,3 ecun" hinnalla. 2) Lisätään liitteeseen otsikon "Korintit" alle seuraava kohta: "3 Ilian Olympian maatalousosuuskuntien liitto." 2 artikla Tämä asetus tulee voimaan 1 päivänä elokuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 175, 4.7.1991, s. 1 (3) EYVL N:o L 119, 11.5.1990, s. 74 (4) EYVL N:o L 201, 31.7.1990, s. 4 (5) EYVL N:o L 72, 13.3.1985, s. 7 (6) EYVL N:o L 350, 14.12.1990, s. 54 (7) EYVL N:o L 198, 28.7.1990, s. 29 (8) EYVL N:o L 90, 11.4.1991, s. 18